Măsuri nemaivăzute de securitate în ziua moțiunii de cenzură. Puterea s-a asigurat că nu se va confrunta pe holurile Palatului Parlamentului cu unii dintre cei care răspund apelului la proteste lansat de USR. Orice invitat are nevoie de aprobarea secretarului general al Camerei Deputaţilor ca să intre în clădire. Iar, în această dimineaţă, lifturile principale pot fi folosite doar de parlamentari.

Presa va fi ținută în țarc, departe de ușa de acces a oficialilor în plen.

Măsurile au fost dispuse de conducerea Parlamentului și vor fi valabile doar azi.

Aleșii spun că nu vor ca invitații nepoftiți să deranjeze ședința si nici ca presa să-i poata încercui pe parlamentarii care ies din sală.